સોમવારે ભારત બંધના એલાનના સમર્થનમાં દલિત સંગઠનોના કાર્યકરો રસ્તાઓ પર ઉતરી આવ્યાં હતાં. વિવિધ સંગઠનોના નેજા હેઠળ ભરૂચના રેલવે સ્ટેશનથી કલેકટર કચેરી સુધી વિશાળ રેલી યોજવામાં આવી હતી. રેલી દરમિયાન કાર્યકરોએ સ્ટેશન રોડ વિસ્તારમાં દુકાનો બંધ કરાવવાનો પ્રયાસ કર્યો હતો. બીગ બજારની સામે કાર્યકરોએ ચકકાજામનો પ્રયાસ કરતાં પોલીસ દોડતી થઇ ગઇ હતી. અંકલેશ્વર ખાતે ત્રણ રસ્તા સર્કલ ખાતે ચક્કાજામ કરી વિરોધ નોંધાવ્યો હતો. કાર્યકરોએ મુખ્ય બજારોમાં ફરી દુકાનો બંધ કરાવી હતી.